24. ΝΟΜΟΘΕΤ. ΔΙΑΤΑΓΜΑ υπ’ αριθ. 3 της 9/9 Αυγ. 1974 (ΦΕΚ Α΄219) Περί ρυθμίσεως ζητημάτων αναφερομένων εις την διοίκησιν των Νομικών Προσώπων Δημοσίου Δικαίου, Δημοσίων Επιχειρήσεων και Οργανισμών, Τραπεζών κλπ. ως και εις το προσωπικόν αυτών. Άρθρ.1.-1.Από της δημοσιεύσεως του παρόντος λήγει η θητεία ως και η διάρκεια οιασδήποτε συμβάσεως, αρξαμένων προ της 23ης Ιουλ. 1974 των Διοικητών, Υποδιοικητών, Προέδρων και μελών Διοικητικών ή Γενικών Συμβουλίων, Κυβερνητικών Επιτρόπων, Γενικών Διευθυντών, Αναπληρωτών ή Βοηθών Γενικών Διευθυντών των Νομικών Προσώπων Δημοσίου Δικαίου, των Δημοσίων Επιχειρήσεων και Οργανισμών (ΟΤΕ, ΔΕΗ, ΟΣΕ, ΕΛΤΑ κλπ.), της Τραπέζης της Ελλάδος, της Εθνικής Τραπέζης της Ελλάδος, της Αγροτικής Τραπέζης, της Εθνικής Κτηματικής Τραπέζης και όλων των εκ του Δημοσίου ή των ανωτέρω νομικών προσώπων εξαρτωμένων ή ελεγχομένων ή επιχορηγουμένων Νομικών Προσώπων Ιδιωτικού Δικαίου ως και των απολαυόντων ειδικών προνομίων εκ μέρους του Κράτους. Δια της υπ' αριθ. Γ-28707/1788/74 της 12/23 Οκτ. 1974 (ΦΕΚ Β΄1081) αποφ. Μεταφ. και Επικοινωνιών ωρίσθη, ότι εις τα ανωτέρω Νομικά Πρόσωπα περιλαμβάνεται και ο Οργανισμός Αστικών Συγκοινωνιών Θεσσαλονίκης (ΟΑΣΘ). «2.Οι κατέχοντες τας ανωτέρω θέσεις απολύονται αυτοδικαίως και άνευ διατυπώσεως τινός από της δημοσιεύσεως του παρόντος άνευ καταβολής οιασδήποτε αποζημιώσεως. Οι Πρόεδροι και τα μέλη των Διοικητικών Συμβουλίων εξακολουθούν να ασκούν τας αρμοδιότητας αυτών μέχρι διορισμού των νέων Προέδρων και των μελών κατά τας κειμένας δι’ εκάστην περίπτωσιν διατάξεις. Επί Αθλητικών Σωματείων και Ενώσεων, διορίζεται, δι’ αποφάσεως του Γενικού Γραμματέως Νεότητος και Αθλητισμού, προσωρινή διοίκησις τούτων, υποχρεουμένη όπως εντός τακτής προθεσμίας συγκαλέση, κατά τας οικείας διατάξεις, συνέλευσιν των μελών δια την εκλογήν τακτικής διοικήσεως. Εξαιρετικώς επί Ενώσεων Αθλητικών Σωματείων αν εξ οιουδήποτε λόγου δεν καταστή δυνατή η διενέργεια αρχαιρεσιών εντός της προθεσμίας ταύτης δύναται δι’ ομοίας αποφάσεως να ορίζεται νέα τοιαύτη, παρατεινομένης αναλόγως της θητείας της προσωρινής διοικήσεως, αντικαθιστωμένων οιωνδήποτε μελών της ή συμπληρουμένου του αριθμού τυχόν ελλειπόντων εξ αυτών». Η παρ. 2 αντικατεστάθη ως άνω, αφ’ ής ίσχυσε, δια του άρθρ. 1 Ν.Δ. 223/1974 (τόμ. 32Γ σελ. 646,45). (Αντί της σελ. 452,09(γ)  Σελ. 452,09(δ) Τεύχος 547-Σελ. 47 Περιορισμός Συνθέσεων Υπηρεσιών 2.Η.δ.20-24 3.Ειδικώς προκειμένου περί των εν παρ. 1 Δημοσίων Επιχειρήσεων και Οργανισμών ως και των αυτόθι αναφερομένων Τραπεζών ο Διοικητής και ο Υποδιοικητής ή οι Υποδιοικηταί αυτών διορίζονται δια Π.Δ/τος εκδιδομένου προτάσει του Υπουργικού Συμβουλίου καθορίζοντος συνάμα τον χρόνον της θητείας των διοριζομένων. Μέχρι διορισμού ή εκλογής υπό των Γενικών Συνελεύσεων των Μετόχων των νέων μελών του οικείου Διοικητικού ή Γενικού Συμβουλίου, οι Διοικηταί αυτών ασκούν τας κατά τον νόμον και το καταστατικό αρμοδιότητας του Διοικητικού ή Γενικού Συμβουλίου. Εις τον Οργανισμόν ΕΛΤΑ τα αυτά καθήκοντα ασκεί ο Γενικός Διευθυντής. Άρθρ.2.-1.Δια κοινής αποφάσεως του Υπουργού παρά τω Πρωθυπουργώ και του οικείου κατά περίπτωσιν Υπουργού εκδιδομένης και κοινοποιουμένης εντός έξ μηνών από της δημοσιεύσεως του παρόντος, δύναται να θεωρήται λήξασα η θητεία ή η διάρκεια της συμβάσεως των διωρισμένων προ της 23ης Ιουλ. 1974 επί θητεία ή συμβάσει Ειδικών Συμβούλων ή Συνεργατών, Δικαστικών ή Ειδικών Νομικών Συμβούλων παρά τω Δημοσίω ή Νομικώ Προσώπω Δημοσίου Δικαίου ως και παντός προσώπου παρέχοντος επί θητεία ή επί συμβάσει υπηρεσίας Ειδικού Συμβούλου ή Συνεργάτου εις το Δημόσιον ή Νομικόν Πρόσωπον Δημοσίου Δικαίου. Εις τους ούτω απολυομένους καταβάλλεται η αποζημίωσις δια την καταγγελίαν της συμβάσεως εργασίας αορίστου χρόνου. 2.Δι’ ομοίων αποφάσεων δύναται να λύεται η σύμβασις παροχής δικηγορικών υπηρεσιών δικηγόρων παρεχόντων τας υπηρεσίας εις τα εν παρ. 1 του άρθρ. 1 αναφερόμενα Νομικά Πρόσωπα, εφ’ όσον η σύμβασις συνήφθη το πρώτον μετά την 21ην Απρ. 1967. Εις περίπτωσιν τοιαύτης καταγγελίας καταβάλλεται η υπό των κειμένων διατάξεων προβλεπομένη αποζημίωσις. Άρθρ.3.-1.Ο Α.Ν. 283/1968 καταργείται. 2.Η ισχύς του παρόντος άρχεται από της δημοσιεύσεώς του εις την εφημερίδα της Κυβερνήσεως. Σελ. 452,10(δ) Τεύχος 547-Σελ. 48 2.Η.δ.24 Περιορισμός Συνθέσεων Υπηρεσιών 